SPRÁVA ZO ZAHRANIČNEJ PRACOVNEJ CESTY

1. Účastníci pracovnej cesty:

Titul, meno, priezvisko: 	Mgr. Eva Kaczová
Pracovisko:	Ministerstvo školstva, vedy, výskumu a športu SR, Sekcia vysokých škôl, Stredisko na uznávanie dokladov o vzdelaní, Stromová 1, 813 30 Bratislava
Pracovné zaradenie:	hlavný štátny radca
Znalosť jazykov:	Aj, Mj

Titul, meno, priezvisko: 	Mgr. Gabriela Jančárová
Pracovisko:	Ministerstvo školstva, vedy, výskumu a športu SR, Sekcia vysokých škôl, Stredisko na uznávanie dokladov o vzdelaní, Stromová 1, 813 30 Bratislava
Pracovné zaradenie:	hlavný radca
Znalosť jazykov:	Aj, Nj

Titul, meno, priezvisko: 	Mgr. Eva Madarásová
Pracovisko:	Ministerstvo školstva, vedy, výskumu a športu SR, Sekcia vysokých škôl, Stredisko na uznávanie dokladov o vzdelaní, Stromová 1, 813 30 Bratislava
Pracovné zaradenie:	hlavný radca
Znalosť jazykov:	Aj, RJ, FJ

Titul, meno, priezvisko: 	JUDr. Jana Mlsnová
Pracovisko:	Ministerstvo školstva, vedy, výskumu a športu SR, Sekcia regionálneho školstva, Stromová 1, 813 30 Bratislava
Pracovné zaradenie:	hlavný štátny radca
Znalosť jazykov:	RJ

	
2. Zahraničná pracovná cesta:

Štát:	Ukrajina
Mesto:	Kyjev
Vykonaná dňa:	20-22. 03. 2012
Prijímajúca organizácia:	Ministerstvo školstva Ukrajiny 
Účel cesty:	Stretnutie v súvislosti s uzavretím bilaterálnej dohody o vzájomnom uznávaní dokladov o vzdelaní 
Spôsob financovania:	MŠVVŠ SR

3. Rámcový program pobytu:

20. 03. 2012– prílet do Kyjeva
21. 03. 2012– účasť na stretnutí 
22. 03. 2012–odlet späť do Bratislavy

4.	Stručný priebeh rokovania:
Po protokolárnom úvode zúčastnené strany diskutovali o návrhu dohody o vzájomnom uznávaní dokladov o vzdelaní. Prílohou tejto správy o ZPC je dohodnuté znenie dohody. 

5.	Odporúčané závery:

Každá zo zúčastnených strán má povinnosť posunúť návrh do legislatívneho procesu, tak, aby bola dohoda pripravená na podpis v najbližšom období.

6.	Prinesené materiály:

Dohodnuté znenie bilaterálnej dohody.   
  
7.  Prínos ZPC
Slovenská republika má historicky dobré skúsenosti s využívaním dohody o vzájomnom uznávaní dokladov o vzdelaní s Ukrajinou. Predchádzajúca zmluva bola vypovedaná dňa 1.5.2004 z dôvodu nesúladu znenia dohody s právom Európskeho spoločenstva v oblasti uznávania dokladov o vzdelaní a odborných kvalifikácií. Preto sa teraz vypracovalo nové znenie návrhu dohody, ktoré už plne akceptuje záväzky Slovenskej republiky voči Európskej únií. Táto dohoda má navýšiť akademickú mobilitu medzi zmluvnými stranami.

8.  Spôsob zverejnenia výsledkov ZPC, prenos získaných informácií

Správa zo ZPC je zverejnená na www.minedu.sk. Dokumenty sú na vyžiadanie
k dispozícii v elektronickej forme. 

Súhlasím so zverejnením správy na internete.

Správu vypracoval: Eva Kaczová
Dátum: 30. 3. 2012

Správu schválil: prof. Ing. Peter Plavčan, CSc.

DOHODA

medzi vládou Slovenskej republiky a Kabinetom ministrov Ukrajiny o akademickom vzájomnom uznávaní rovnocennosti dokladov o vzdelaní vydaných v Slovenskej republike a Ukrajine

Vláda Slovenskej republiky a Kabinet ministrov Ukrajiny (ďalej „zmluvné strany)“,
v  súlade so Zmluvou o dobrom susedstve, priateľských vzťahov a spolupráci medzi Slovenskou republikou a Ukrajinou zo dňa 29. júna 1993,

s cieľom rozvíjať spoluprácu v oblasti vzdelávania a vedy a podporovať vedeckú výmenu,

riadiac sa ustanoveniami medzinárodných dohôd o uznaní kvalifikácie v Európe, najmä Konvencie o uznávaní vysokoškolskej kvalifikácie v európskom regióne (Lisabon 11. apríla 1997) a princípov Bolonskej deklarácie,

s cieľom vytvoriť občanom oboch štátov podmienky na prístup k vzdelávacím zdrojom štátov zmluvných strán a podporiť akademickú mobilitu,

sa dohodli takto:

Článok 1

	Táto dohoda sa týka dokladov o vzdelaní, vydaných školskými ustanovizňami Slovenskej republiky a dokladov štátneho vzoru o vzdelaní a vedeckej hodnosti „kandidat nauk“ vydaných školskými zariadeniami a splnomocnenými kompetentnými orgánmi vlády  Ukrajiny, a taktiež ďalších dokladov, ktoré potvrdzujú príslušné obdobia štúdia, vykonané skúšky alebo zápočty a vykonanú odbornú prax počas štúdia, ktoré vydávajú školy v súlade s  platnou právnou úpravou každého zo štátov zmluvných strán.

Článok 2

Doklady o ukončení nižšieho stredného vzdelania, vydané v Slovenskej republike, a doklady o základnom všeobecnom stredoškolskom vzdelaní, vydané na Ukrajine, sa vzájomne uznávajú a oprávňujú ich držiteľov pokračovať v štúdiu na získanie stredoškolského vzdelania v Slovenskej republike a úplného stredoškolského vzdelania na Ukrajine. 

Článok 3
Doklady o strednom odbornom vzdelaní vydané v Slovenskej republike a doklady o odbornom technickom vzdelaní, vydané na Ukrajine sa uznávajú za rovnocenné.

Článok 4

Doklady o ukončení úplného stredného všeobecného vzdelania a úplného stredného odborného vzdelania vydané v Slovenskej republike, a doklady o úplnom všeobecnom stredoškolskom vzdelaní, vydané na Ukrajine, sa vzájomne uznávajú a oprávňujú ich držiteľov pokračovať v štúdiu, vrátane štúdia na vysokých školách, v súlade s platnou právnou úpravou štátov zmluvných strán.

Článok 5 
Doklady o ukončení vyššieho odborného vzdelania v Slovenskej republike a doklady o udelení kvalifikácie “molodšovo specialista“ na Ukrajine alebo doklady, ktoré sa k nim prirovnávajú sa vzájomne uznávajú a poskytujú právo ich držiteľom pokračovať v štúdiu v súlade s platnou právnou úpravou štátov zmluvných strán.

Článok 6

Vysoké školy štátov zmluvných strán na základe dokladov, uvedených v článku 1 tejto dohody, môžu uznať príslušné obdobia štúdia, vykonané skúšky, zápočty a prax v súlade s platnou právnou úpravou každého zo štátov zmluvných strán. 

Článok 7

Doklady o vysokoškolskom vzdelaní prvého stupňa s udeleným akademickým titulom „bakalár“, vydané vysokými školami v Slovenskej republike a doklady o základnom vyššom vzdelaní s udelenou  kvalifikačnou úrovňou „bakalaur“, vydané vysokými školami na Ukrajine, sa vzájomne uznávajú a oprávňujú ich držiteľov pokračovať v štúdiu v nasledujúcom stupni na vysokých školách, v súlade s platnou právnou úpravou štátov zmluvných strán.

Článok 8

1.	Doklady o získaní úplného vysokoškolského vzdelania s udeleným kvalifikačnej úrovne „specialist“ a „magistr“ alebo doklady, ktoré sa k nim prirovnávajú, vydané na Ukrajine sa uznávajú v Slovenskej republike a oprávňujú ich držiteľov pokračovať v štúdiu na získanie vysokoškolského vzdelania tretieho stupňa v súlade s platnou právnou úpravou Slovenskej republiky.

2.	Doklady o ukončení vysokoškolského vzdelania druhého stupňa a udelenie titulov „magister“, „inžinier“, „doktor všeobecného lekárstva“, „doktor zubného lekárstva“ a „doktor veterinárskeho lekárstva“, vydané  v Slovenskej republike sa uznávajú na Ukrajine a oprávňujú ich držiteľov pokračovať v štúdiu v ašpirantúre v súlade s platnou právnou úpravou Ukrajiny.

Článok 9

	Doklady o vysokoškolskom vzdelaní tretieho stupňa, ktorým sa udeľuje akademický titul doktor („philosophiae doctor“; skratka „PhD.“) a akademický titul doktor umenia („artis doctor“, skratka „ArtD.“) vydané vysokými školami v Slovenskej republike a diplomy o udelení vedeckej hodnosti „kandidat nauk" vydané splnopmocnenými orgánmi Ukrajiny sa vzájomne uznávajú.

Článok 10

Uznanie rovnocennosti dokladov o vzdelaní s cieľom uskutočňovať výkon povolania sa bude uskutočňovať podľa platnej právnej úpravy štátov zmluvných strán.

Článok 11

1.	Zmluvné strany vytvoria komisiu expertov na riešenie sporných otázok, ktoré môžu vzniknúť po nadobudnutí účinnosti tejto dohody, obnovu zoznamov vysokých škôl Slovenskej republiky a Ukrajiny, ako aj výmenu informácií o zmene v ich vzdelávacích systémoch. 
2.	O zložení spoločnej komisie sa zmluvné strany budú navzájom informovať diplomatickou cestou.
3.	Komisia expertov sa bude zvolávať v prípade potreby na žiadosť jednej zo zmluvných strán; miesto a čas zasadnutí budú odsúhlasené diplomatickou cestou.

Článok 12

Na základe vzájomného súhlasu zmluvných strán do tejto dohody sa môžu zapracovať zmeny a doplnky vo forme jednotlivých protokolov, ktoré budú neoddeliteľnou súčasťou tejto dohody.

Článok 13

1.	Táto dohoda sa uzatvára na dobu neurčitú a nadobúda účinnosť dňom prijatia posledného písomného oznámenia zmluvných strán o splnení vnútroštátnych procedúr, potrebných pre nadobudnutie účinnosti tejto dohody.
2.	Každá zo zmluvných strán môže ukončiť platnosť tejto dohody zaslaním písomnej informácie druhej zmluvnej strane. V tomto prípade platnosť tejto dohody sa ukončí po 6 mesiacoch od doručenia príslušného oznámenia.
3.	V prípade ukončenia platnosti tejto dohody jej ustanovenia sa budú naďalej uplatňovať pri dokumentoch uvedených v predchádzajúcich článkoch, vydaných pred ukončením platnosti, a dokumentov tých osôb, ktoré pricestovali na štúdium do štátov zmluvných strán pred ukončením platnosti tejto dohody.

Dané v .................................. dňa ......................................2012 v dvoch exemplároch v slovenskom a ukrajinskom jazyku, pričom oba texty sú autentické.

..............................................................			........................................................
Za vládu						Za kabinet ministrov
Slovenskej republiky							Ukrajiny